VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

7.számú


NYILVÁNOS  ÜLÉS 

JEGYZŐKÖNYV

HATÁROZATAI
80/2008./X.9./kt. határozat:



- 2008. október 9-i ülés napirendjének el-







  fogadása

81/2008./X.9./kt.határozat:



- Az Önkormányzat 2008.I.félévi költség-







vetési beszámolójának elfogadása

82/2008./X.9./kt.határozat:



- “Margaréta”Óvoda 2008.I.félévi költ-







ségvetési beszámolójának tudomásulvétele

83/2008./X.9./kt.határozat:



- Balatonszentgyörgy-Hollád-Tikos és 







Vörs Községek Körjegyzősége 2008.I.fél-







évi költségvetési beszámolójának tudo-







másulvétele

84/2008./X.9./kt.határozat:



- “Dobó István” Általános Iskola 2007/







2008. nevelési évben végzett munkájáról







szóló beszámoló elfogadása

85/2008./X.9./kt.határozat:



- “Margaréta” Óvoda 2007/2008.nevelési







évben végzett munkájáról szóló beszámoló 







elfogadása

86/2008./X.9./kt.határozat:



- “Dobó István” Általános Iskola Alapító







Okiratának módosítása és egységes szer-







kezetbe foglalása

87/2008./X.9./kt.határozat:



- Farkas László polgármester költségá-
                                  talányának megállapítása
88/2008./X.9./kt.határozat:



- Vörs belterület 201/11.hrsz.-ú ingatlan







Bodor Lászlóné részére történő értékesíté-







séről határozathozatal
Zárt ülésen:

89-90/2008./X.9./kt.határozat:


-Lakásfenntartási támogatások megállapí-







tása

RENDELETEI
12/2008./X.9./sz. rendelet:



- Az Önkormányzat 2008.évi költségveté-







séről szóló 2/2008./II.28./sz. rendelet mó-







dosítása és egységes szerkezetbe foglalása

13/2008./X.9./sz. rendelet:



- A temetőkről és a temetkezésről

7.sz.
JEGYZŐKÖNYV

Készült: Készült: a Vörs Községi Önkormányzat Képviselő-testületének 2008. év október hó 9.napján 15,00 órakor a Községháza épületében (Vörs, Alkotmány u.29.) megtartott  nyilvános üléséről.

Jelen vannak:  Farkas László polgármester



Futó Péter képviselő



Nagy Tamás képviselő



Simon György képviselő



Szekeres Zoltán képviselő

Igazoltan távol van: Varga Árpád alpolgármester

Tanácskozási joggal jelen van:   Török Csilla körjegyző

Farkas László polgármester köszönti a megjelenteket, megállapítja , hogy a testület rendkívüli nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

80/2008./X.9./kt.határozat:

Vörs Község Önkormányzatának Képviselő-testülete a 2008. október 9-i ülésén az alábbi napirendet tárgyalja:

Napirend: 1.) Az Önkormányzat 2008.évi költségvetéséről szóló rendelet módosítása


          Előadó: Farkas László polgármester


     2.) Beszámoló az Önkormányzat, a “Margaréta” Óvoda és a Körjegyzőség 2008.évi

          költségvetésének I.félévi teljesítéséről


          Előadó: Farkas László polgármester


     3.) Beszámoló a “Dobó István” Általános Iskola 2007/2008.nevelési évben végzett

           munkájáról


           Előadó: Farkas László polgármester


     4.) Beszámoló a “Margaréta” Óvoda 2007/2008. nevelési évben végzett munkájáról



           Előadó: Farkas László polgármester


     5.) Egyéb ügyek

Határidő: azonnal

Felelős: Farkas László polgármester

1.)Napirend tárgyalása

Az Önkormányzat 2008.évi költségvetéséről szóló rendelet módosítása

Előadó: Farkas László polgármester

(A rendelettervezet jelen jkv. mellékletét képezi.)

A képviselő-testület tagjai a rendelettervezetben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének
12/2008./X.9./sz. rendelete 

2/2008./II.28./sz. rendelete
az Önkormányzat 2008.évi költségvetéséről módosításáról és egységes szerkezetbe foglalásáról

Vörs Képviselő-testülete az államháztartásról szóló 1992. évi XXXVIII. törvény (továbbiakban: Áht.) 65. §-ának (1) bekezdésében kapott felhatalmazás alapján 2008. évi költségvetéséről az alábbi rendeletet alkotja:

1. §.

A rendelet hatálya a Képviselő-testületre, annak szerveire ( polgármester,  képviselő-testület hivatala) és az Önkormányzat intézményére terjed ki.

2. §.

(1) Az Áht.  67. §. (3) bekezdése alapján a Képviselő-testület a címrendet a (2)-(3)bekezdés szerint állapítja meg. 

(2) Az önállóan és részben önállóan gazdálkodó költségvetési szervként működő intézmények külön-külön alkotnak egy-egy címet. Ennek felsorolását e rendelet 10. számú melléklete tartalmazza.

(3) Az Önkormányzat költségvetésében szereplő- nem intézményi kiadások e rendelet 4. számú melléklete szerinti felsorolásban külön-külön címet alkotnak. 

I.

A költségvetés bevételeinek és kiadásainak

fő összege, a hiány mértéke

3. §.

A Képviselő-testület az Önkormányzat és költségvetési szervei együttes 2008. évi költségvetését 

	56.708.000.- Ft
	bevétellel

	70.414.000.- Ft 
	kiadással

	13.706.000.- Ft
	hitellel


állapítja meg.

Ezen belül:

· a működési célú bevételt
  64.545.000.- Ft-ban

· a működési célú kiadásokat                                                64.545.000.- Ft-ban

ebből:

· a személyi juttatások kiadásait
   12.357.000.-  Ft-ban


· a munkaadókat terhelő járulékokat
     3.398.000.-  Ft-ban

· a dologi kiadásokat
     8.947.000.-  Ft-ban

· az ellátottak pénzbeli juttatásait
   14.478.000.-  Ft-ban

· a speciális célú támogatásokat
   25.365.000.-  Ft-ban

· a felhalmozási célú bevételt
     5.869.000.-  Ft-ban

· a felhalmozási célú kiadást
     5.869.000.-  Ft-ban

ebből:

· a beruházások összegét
     3.779.000.-  Ft-ban

· a felújítások összegét

2.090.000.-  Ft-ban

állapítja meg.

Az önkormányzat bevételei és kiadásai

4. §.

(1) A 3. §-ban megállapított bevételi főösszeg  forrásonkénti megbontását e rendelet 1. számú melléklete tartalmazza.

(2) A 3. §.-ban megállapított kiadási főösszeg  kiemelt előirányzatokénti megbontását e rendelet 2.sz. melléklete tartalmazza.

(3) A Képviselő-testület az Önkormányzat költségvetésében szereplő működési jellegű feladatok kiadásait a rendelet 4. számú melléklete szerint állapítja meg.

(4) A Képviselő-testület a felújítási  kiadásokat e rendelet 5. számú melléklete, a beruházások összegét 6.sz. melléklet szerint állapítja meg.

(5) A Képviselő-testület az önkormányzat éves létszámkeretét összesen, valamint önállóan és részben önállóan gazdálkodó költségvetési szervenként  e rendelet 8. számú melléklete szerint állapítja meg.

(6) A Képviselő-testület a 4.§-ban megállapított bevételek közül a helyi adóbevételekből

      - 2.467 e Ft-ot magánszemélyek kommunális adóját felhalmozásra fordítja.

A bevételek és kiadások közötti egyensúly megteremtéséhez szükséges intézkedések, a hitelműveletekkel kapcsolatos hatáskörök

5. §.

(1) A Képviselő-testület a bevételek és kiadások közötti egyensúly megteremtése érdekében érdekében 13.706 e Ft forrás kiegészítő hitel felvételét hagyja jóvá. Ezen belül a felhalmozási célú hitel összege 0 Ft, a legfeljebb 1 éves időtartamra felvehető folyószámla hitel összege  1.3.706 e Ft. 

(2)  A Képviselő-testület felhatalmazza a Polgármestert a számlavezető bankkal a folyószámla hitelkeret megállapodásnak a bankszámla-szerződésben rögzített 2008. évi kondíciókkal történő aláírására, illetve amennyiben a likviditási helyzet indokolja a számlavezető banktól munkabér és más rövid lejáratú hitel felvételére.

A bevételi többlet kezelése

6.§.

(1) A gazdálkodás során az év közben létrejött bevételi többletet a Képviselő-testület értékpapír vásárlás, illetve pénzintézeti lekötés útján hasznosíthatja.

(2) Az (1) bekezdés szerinti hasznosítással kapcsolatos szerződések illetve pénzügyi műveletek lebonyolítását 500.000 Ft-ig a képviselő-testület a polgármester hatáskörébe utalja. A polgármester a megtett intézkedésekről a következő képviselő-testületi ülésen tájékoztatást ad.

(3) A (2) bekezdésben meghatározott összeget meghaladó bevételi többlet felhasználásáról a képviselő-testület annak felmerülését követő testületi ülésén esetenként dönt. 

Előirányzat-felhasználási ütemterv

7. §.

A 2008. évi költségvetés bevételi és kiadási előirányzatainak felhasználási ütemtervét havi bontásban a 9. számú melléklet tartalmazza.

Gördülő tervezés

8. §.

A Képviselő-testület a tárgyévet követő három évben várható bevételeket és kiadásokat a 7.  számú melléklet szerint hagyja jóvá.

II.

A 2008. évi költségvetés végrehajtásának szabályai

9. §.

(1)  A Képviselő-testület  a  Szervei Szervezeti és Működési Szabályzatban  átruházott hatáskörökön túl a jóváhagyott kiadásai előirányzatok közötti és a céltartalék terhére történő átcsoportosítás jogát az Áht. 74. §. (2) bekezdése alapján a Polgármesterre ruházza át az alábbiak szerint:

      a) A Képviselő-testület az Áht. 74. §. (2) bekezdése alapján a jóváhagyott kiadási előirányzatok közötti átcsoportosítás jogát 500.000 Ft értékhatárig a polgármesterre  ruházza át.



(2) Az átruházott hatáskörben hozott döntések a későbbi években - a Képviselő-testület által jóváhagyottnál nagyobb többletkiadással nem járhatnak.

(3) Az átruházott hatáskörben történt átcsoportosításokról az érdekeltek negyedévente, a negyedévet követő első Képviselő-testületi ülésen kötelesek beszámolni. A költségvetési rendelet módosítására a polgármester ezzel egyidejűleg javaslatot tesz.

(4)  A jóváhagyott költségvetésen, testületi,  vagy polgármesteri döntésen alapuló előirányzatokról, előirányzat módosításokról az intézmények intézményi kiadási és bevételei főcsoportokra szóló kiértesítését a Körjegyzőség Hivatala végzi.

10. §.

(1) A részben  önállóan gazdálkodó intézmény éves költségvetésének végrehajtásáért, a gazdálkodás jogszerűségéért, a takarékosság érvényesítéséért, a bevételek növeléséért az alapfeladatok sérelme nélkül az intézmény vezetője a felelős.

(2) A részben önállóan gazdálkodó intézmény éves költségvetését a megállapított önkormányzati támogatás és saját bevételei terhére úgy köteles megtervezni, hogy abból biztosított legyen az éves gazdálkodás, kötelezően ellátandó feladatait maradéktalanul teljesíteni tudja. 

(3) Az intézménynél tervezett bevételek elmaradása nem vonja automatikusan maga után a költségvetési támogatás növekedését. A kiadási előirányzatok – amennyiben a tervezett bevételek nem folynak be – nem teljesíthetők.

(4) Az intézmény számadási kötelezettséggel tartozik  a részére  juttatott céljellegű támogatás rendeltetésszerű felhasználására vonatkozóan.

(5) Az intézmény kizárólag a Képviselő-testület előzetes jóváhagyásával nyújthat be szakmai pályázatokat abban az esetben, ha a pályázattal megvalósuló feladat ellátása költségvetési többlettámogatást igényel.

11. §.

(1)  Az év közben engedélyezett központi pótelőirányzatok felosztásáról - ha az érdemi döntést igényel - a testület dönt a polgármester előterjesztésére a költségvetési rendelet egyidejű módosításával.

(2)  Az (1) bekezdésben nem szereplő központi pótelőirányzatok felosztásáról és a részben önállóan gazdálkodó költségvetési szervek saját hatáskörben kezdeményezett rendelet módosításáról a képviselő testület a 9. §. (3) bekezdésben foglalt módon dönt.

Létszám- és bérgazdálkodással kapcsolatos előírások

12. §.

(1) A polgármester önálló létszám- és bérgazdálkodási jogkörében eljárva az intézmény részére engedélyezett létszám (álláshely) keretet a tényleges foglalkoztatás során köteles betartani.

(2) Az egyes foglalkoztatási formákra (teljes munkaidős, részmunkaidős, valamint a megbízási, tiszteletdíjas foglalkoztatás) álláshelyenként, illetve összességében az elemi költségvetésben tervezett (módosított személyi juttatás) előirányzatot nem lépheti túl.

13. §.

Az  500.000 ezer Ft-ot meghaladó összegű támogatások átadása előtt a támogatás címzettjével megállapodást kell kötni.

14. §.

A képviselő-testület által társulási megállapodások alapján az intézmények fenntartására fizetendő hozzájárulások a megállapodásoknak megfelelően, illetve negyedévente egyenlő részletekben kerüljenek kiutalásra.
15. §.

Az önkormányzat által felügyelt költségvetési szervben szakmai alapfeladat keretében szellemi tevékenység szolgáltatási szerződéssel, számla ellenében történő igénybevételének szabályai:

(1) Az önkormányzat által felügyelt költségvetési szervnél, szakmai alapfeladat keretében szellemi tevékenység végzésére szolgáltatási szerződéssel, számla ellenében külső személy vagy szervezet az e §-ban meghatározott feltételekkel vehető igénybe.

(2) A szolgáltatási szerződést írásban kell megkötni.

(3) A szerződéskötés feltétele, hogy

a.) a költségvetési szerv az adott feladat ellátáshoz megfelelő szakértelemmel rendelkező személyt nem foglalkoztat, vagy

b.) eseti, nem rendszeres jellegű feladat ellátása szükséges és a költségvetési szerven belül a feladat ellátásához megfelelő szakértelemmel rendelkező személy átmenetileg nem áll rendelkezésre.

(4) Jogszabályban vagy a költségvetési szerv szervezeti és működési szabályzatában meghatározott vezetői feladat ellátására szolgáltatási szerződés nem köthető.

(5) A feladat ellátásának – a fenntartóval egyeztetett - részletes feltételeit, az ellátható feladatokat a költségvetési szerv Szervezeti és Működési Szabályzatban határozza meg.

(6) A szerződésnek tartalmaznia kell különösen:

 a.) az ellátandó feladatot,

 b.) a díjazás mértékét,

       c.) részletes utalást arra, hogy a (3) bekezdésben írt feltétel mely körülményre tekintettel áll fenn,

d.) a szerződés időtartamát,

e.) szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, valamint,

f.) a teljesítés igazolására felhatalmazott személy megnevezését.

Záró és egyéb rendelkezések

16. §.

(1) A Képviselő-testület a polgármesternek e rendelet elfogadásáig az átmeneti időszakban tett intézkedéseiről ( bevételek beszedése, az előző évi kiadási előirányzatokon belül a kiadások arányos teljesítése ) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

(2)  Ez a rendelet kihirdetése napján lép hatályba. A 12/2008./X.9./sz. rendelet 3.§.-a, és az 5.§.(1) bekezdése a kihirdetés napján lép hatályba, de rendelkezéseit a 2008. I.félévi költségvetési beszámolóban alkalmazni kellett.

(3) A rendelet kihirdetéséről a körjegyző gondoskodik az SZMSZ-ben meghatározottak szerint.                                                                                         

2.) Napirend tárgyalása:

Beszámoló az Önkormányzat, a “Margaréta” Óvoda és a Körjegyzőség 2008.évi költségvetésének I.félévi teljesítéséről

Előadó: Farkas László polgármester

(Az írásos előterjesztések jelen jkv. mellékletét képezik.)

A képviselő-testület tagjai az előterjesztésekben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

81/2008./X.9./kt.határozat:

Vörs Község Önkormányzatának Képviselő-testülete az Önkormányzat 2008. I. félévi gazdálkodásáról szóló jelentést

a) 70.055 e Ft eredeti, 70.414 e Ft módosított bevételi előirányzattal, 31.468 e Ft teljesítéssel,

b) 70.055 e Ft eredeti, 70.414 e Ft módosított kiadási előirányzattal, 25.660 e Ft teljesítéssel,

c) a 2008. június 30-i állapotnak megfelelően 7.592.254.- Ft pénzkészlettel elfogadja.

Határidő: azonnal

Felelős:   Farkas László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

82/2008./X.9./kt.határozat:

Vörs  Község Önkormányzatának Képviselő-testülete a társulásban fenntartott “Margaréta” Óvoda  2008.I.félévi költségvetési beszámoját megismerte, megtárgyalta, azt jóváhagyólag tudomásul veszi.

Határidő: azonnal

Felelős: Farkas László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

83/2008./X.9./kt.határozat:
Vörs Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége 2008.I.félévi költségvetési beszámolóját megismerte, megtárgyalta, azt jóváhagyólag tudomásul veszi.

Határidő: azonnal
Felelős: Farkas László polgármester

3.) Napirend tárgyalása

Beszámoló a “Dobó István” Általános Iskola 2007/2008.nevelési évben végzett munkájáról

Előadó: Farkas László polgármester

(Az írásos előterjesztés jelen jkv. mellékletét képezi.)

A képviselőtestület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatot:

84/2008./X.9./kt.határozat:

Vörs Község Önkormányzatának Képviselő-testülete a  társulás keretében fenntartott balatonszentgyörgyi székhelyű „Dobó István” Általános Iskola 2007/2008-as tanév nevelő-oktató munkájáról szóló beszámolót megismerte, megtárgyalta, azt elfogadja.

Határidő: azonnal

Felelős: Farkas  László polgármester

4.) Napirend tárgyalása

Beszámoló a “Margaréta” Óvoda 2007/2008. nevelési évben végzett munkájáról

Előadó:  Farkas László polgármester
(Az írásos előterjesztés jelen jkv. mellékletét képezi.)

A képviselő-testület tagjai az előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

85/2008./X.9./kt.határozat:

Vörs Község Önkormányzatának Képviselő-testülete a társulásban fenntartott balatonszentgyörgyi székhelyű „Margaréta” Óvoda 2007/2008-as tanévi intézményi tevékenységéről és működéséről szóló beszámolót megismerte, megtárgyalta, azt elfogadja.

Határidő: azonnal

Felelős: Farkas László  polgármester

5.) Napirend tárgyalása
Egyéb ügyek

5.1. “Dobó István” Általános Iskola Alapító Okiratának módosítása és egységes szerkezetbe foglalásáról

Előadó: Farkas László polgármeste

(Az írásos előterjesztés jelen jkv. mellékletét képezi.)

Török Csilla körjegyző:

Tájékoztatja a testület tagjait, hogy megtörtént a “Dobó István” Általános Iskola közös fenntartására kötött társulási megállapodás és az intézmény alapító okiratának a felülvizsgálata, és megállapításra került, hogy a kettő között eltérés mutatkozik abban, hogy az iskola igazgatója tekintetében az egyéb munkáltatói jogokat gyakorló személy a társulás megállapodás 12.b.) 2pontja szerint “Balatonszentgyörgy község Polgármestere”, míg az alapító okirat szerint a “Társulási Tanács Elnöke”. Itt elírás történt, bár a két személy jelenleg egy és ugyanaz. A gyakorlatban, az elfogadott Társulási Megállapodásnak megfelelően ezen egyéb munkáltatói jogokat Balatonszentgyörgy Község Polgármestere gyakorolja.

Javasolja a képviselő-testületnek az  Alapító Okirat módosítását és egységes szerkezetbe foglalását a testület a tárgyalás után fogadja el.

A képviselő-testület 5 igen szavazattal, ellszavazat és tartózkodás nélkül meghozta az alábbi határozatát:

86/2008./X.9./kt.határozat:

Vörs Község Önkormányzatának Képviselőtestülete a társulásban fenntartott “Dobó István” Általános Iskola Alapító Okirata módosítását és egységes szerkezetbe foglalását megismerte, megtárgyalta. Az Alapító Okirat 15.) pontjában a “Társulás Tanács elnöke” meghatározás “Balatonszentgyörgy község Polgármestere”  szövegrészre történő változtatását elfogadja. A módosított és egységes szerkezetbe foglalt Alapító Okiratot jóváhagyja.

Határidő: azonnal

Felelős: Farkas  László  polgármester

5.2. Rendeletalkotás a temetőkről és a temetkezésről
Előadó:  Farkas László polgármester

(A rendelettervezet jelen jkv. mellékletét képezi.)

Farkas László:

A Képviselő-testület a tavalyi év folyamán a Római Katolikus Egyháztól 1 Ft-os névleges vételáron megvásárolta a Vörs külterület 022 hrsz.-u temetőt, amelynek a fenntartását jelenleg az Önkormányzat látja el. A képviselő-testület ezidáig még nem alkotott rendeletet a temetőkről és a temetkezésről. A körjegyzővel közösen elkészítette a rendelettervezetet, amelyben szabályozásra kerülnek pl. a temetkezési szabályok, temetési helyek, a temetési helyek feletti rendelkezés időtartama, stb. Javasolja a testületnek, hogy ne állapítson meg díjazást a sírhelyek megváltására, és újra váltására, valamint ne fizettessen temetői hozzájárulás a köztemetőben vállalkozásszerűen munkát végzőkkel, valamint de kell díjat fizetni a temetkezési szolgáltatóknak a temetői létesítmények, illetve az üzemeltető által biztosított szolgáltatások igénybevételéért.

A képviselő-testület tagjai a rendelettervezetben foglaltakat, valamint a polgármester általi szóbeli előterjesztésben foglaltakat megismerték, megtárgyalták.
A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

13/2008./X.9./számú  

rendelete

a temetőkről és a temetkezésről

Vörs Község Önkormányzata Képviselő-testülete a temetőkről és a temetkezésről szóló 1999. évi XLIII. törvény  (a továbbiakban: Tv.) 40.§ (1) és (2) bekezdésének, továbbá a 41.§ (3) bekezdésének felhatalmazása alapján - annak végrehajtására kiadott 145/1999.(X.1.) Kormányrendeletre ( a továbbiakban: Vhr.), az egészségügyről szóló 1997. évi CLIV. törvénynek a halottakkal kapcsolatos rendelkezései végrehajtásáról, valamint a rendkívüli halál esetén követendő eljárásról szóló 34/1999.(IX.24.) BM-EüM-IM együttes rendeletre figyelemmel - az alábbi rendeletet alkotja:

Általános rendelkezés

1. §

(1) E rendelet hatálya  az önkormányzat tulajdonában álló a Vörs  község közigazgatási területén működő  köztemetőre,  valamint a temetőkkel és a temetkezési tevékenység ellátásával összefüggő feladatokra terjed ki.

(2) a) a Vörs  Községi Önkormányzat tulajdonában levő üzemelő köztemető

	Vörs 
	      külterület       
      022 hrsz.
	1/1. számú melléklet


2. §

Az önkormányzat tulajdonában álló köztemető és létesítményei fenntartásáról, üzemeltetéséről saját szervezete útján gondoskodik. A temetők üzemeltetésével kapcsolatban a Tv. 16.§. d).-m.) pontjaiban és a Tv. 18.§.-ban meghatározott feladatokat a polgármester, illetve az általa megbízott és az Önkormányzat által közvetlenül foglalkoztatott személyek (temetőgondnok) végzi.

Értelmező rendelkezés

3. §

A temető különleges jellegű közterületnek minősül, ugyanakkor nem tartozik a közterület-használat rendjéről szóló rendelet hatálya alá.

Temető létesítése, lezárása, megszüntetése, újra-használatbavétele

4. §

A temető létesítésére, lezárására, megszüntetésére, újra használatba vételére a temetőkről és a temetkezésről szóló törvény rendelkezései az irányadóak.

A temetkezési szabályok

5. §

(1) A halottat eltemetni, az elhamvasztott halott maradványait elhelyezni a működő köztemetőkben létesített temetési helyen lehet.

(2) A köztemetőkben koporsóban és urnában történő temetkezésre van lehetőség.

(3) A temetkezési tevékenységet a temetkezést végzőknek a kegyeleti elvárásokhoz illő módon kell megszerveznie (ruházat, magatartás, eszközök).

(4) A halottak eltemetési időpontját az üzemeltető - a temettető kérésére és a közreműködők véleményére figyelemmel - állapítja meg.

(5) Az üzemeltető az etnikai vagy vallási eredetű temetkezési szokásokat - amennyiben azok más jogszabállyal nem ellentétesek - köteles figyelembe venni.

(6) Újra betemetés esetén az eltemettetőnek a megtalált csontmaradványokról való rendelkezés lehetőségét a külön jogszabályban meghatározottak szerint biztosítani kell. Amennyiben az eltemettető nem a csontmaradványok díjmentes mélyebbre ásását választja, úgy a sírhelydíjon felül meg kell fizetnie a lejárt, meg nem váltott és újraértékesített temetkezési helyek sírhely előkészítési díját a csontmaradványok egyéb módon történő elhelyezése mellett az 1.sz. mellékletben foglalt díjtétel szerint.

Temetési helyek

6. §

(1) A temetési helyek elhelyezkedésére vonatkozó térképek a rendelet 1. számú mellékletét képezik.

(2) A koporsóban történő temetésre használt helyek lehetnek

a) egyes sírhelyek,

b) kettes sírhelyek, 

c) gyermek sírhelyek, (10 évesnél fiatalabb életkorú gyermek temetési helye)

d) sírbolthelyek (kripta).

(3) A sírhelyek méretei

	Megnevezés
	Hosszúság (cm)
	Szélesség (cm)
	Mélysége

	a) Egyes sírhely
	210
	90
	200

	b) Kettős sírhely
	210
	190
	200

	c) Gyermek sírhely
	130
	60
	200


(4) A temető üzemeltetője egyidejű temetés esetére kettesnél nagyobb, tehát többes sírhely igénybevételét engedélyezheti. Ez esetben a sírhely hossza 280 cm, mélysége 200 cm, szélessége pedig az egyes sírhely szélessége, plusz annyiszor 90 cm, ahány fős a sírhely.

(5) A sírok egymástól való távolsága 60 cm,  gyermeksírok esetében 30 cm. A sírdombok magassága legfeljebb 50 cm lehet.

(6) A sírjel nem foglalhat el a sírgödörnél és a keretnél nagyobb területet. 
Magassága a sírhelykerettől számítva: 

· gyermek síroknál 120 cm

· felnőtt síroknál 150 cm

      lehet.

A temetési helyen létesíthető sírjelek helyben szokásos legnagyobb magassága 2,5 m. E magassági méteren belül a Tv. És Vhr. Rendelkezéseit figyelembe véve sírjel – az üzemeltető részére történő előzetes bejelentés után – külön engedély nélkül létesíthető.

A 2,5 m-nél magasabb sírjel tervezett építését az üzemeltető útján az építési hatóság részére be kell jelenteni. Az építési hatóság a tervezett sírjel magasságát korlátozhatja.

A korlátozásról az építési hatóság 15 napon belül értesíti az üzemeltetőt. Amennyiben az építési hatóság a megadott határidőn belül nem nyilatkozik, azt úgy kell tekintetni, az építési hatóság a tervezett magasság ellen kifogást nem emel.

(7) A már felhasznált sírhelybe történő további egy koporsó rátemetése csak mélyített sírba (2,20 m), a Városi ÁNTSZ engedélyével végezhető.
(8) Az elhunytat - ha az eltemettetőnek nincs a temetőben meglévő temetési hely feletti rendelkezési joga - az elhalálozás ideje szerint sorrendben következő temetési helyre kell temetni.
(9) Felnőtt sírhely táblába 10 éven aluli gyermek is temethető. Ilyen esetben azonban a sír méreteinek a felnőtt sír méreteivel azonosnak kell lenni
(10) Felnőtt sírba elhelyezett két koporsón kívül még két urna is temethető. Koporsóban történő rátemetés alkalmazása nélkül a sírban még 4 urna helyezhető el.
(11)  A temetési helyen koporsós temetést mindaddig nem lehet végezni, amíg a talajvíz szintje a talajszint alatt 2,50 méternél magasabb.

7. §

(1) Hamvasztásos temetés esetén az urnába helyezett hamvak temetési hely lehet

a) urnafülke (kolumbárium),

b) egyes, kettes, egyidejű temetés esetén többes urnasírhely,

c) sírbolt, urnasírbolt hatszemélyesig

d) egyes, kettes és gyermeksírhely.

      e)  a hamvak szétszórásához és bemosásához kijelölt parkszerű temetőrész.

(2) Az urna földbe temetése esetén az egyes és kettes sírhely mérete 100 cm széles (60 cm sírgödör, 2x20 cm járda), 120 cm hosszú (80 cm sírgödör, 2x20 cm járda), mélysége pedig 1 méter, mélyített esetén 1,5 méter. A többes sírhely mélysége és hossza azonos az egyes és kettes sírhelyével, szélessége pedig a 3-as és 4-es sírhely esetén 60 cm-el, továbbiakban két sírhelyenként 60 cm-el nő. (Így a 3-as és négyes 160 cm, 5-ös és 6-os 220 cm).

(3) Az urnasírbolt hossza 170 cm, szélessége 190 cm, mélysége pedig legalább 150 cm.

(4) Az üzemeltető a sírnyitásra a törvényi, illetve a végrehajtási rendeletben foglalt előírásokat alkalmazza.

8. §

A sírboltba csak annyi elhunyt személy temethető, ahány férőhelyre engedélyezték és építették. A koporsóban történt temetésen túl a két férőhelyes sírboltba további hat urna, a négyszemélyes sírboltba további tizenkettő urna helyezhető el. Amennyiben a sírbolt tulajdonosa a temetési jogosultságról a sírboltkönyvben, vagy végrendeletileg nem tett rendelkezést, úgy a sírboltba az elhalt hozzátartozói az elhalálozás sorrendjében temethetők.

A sírbolt temetőn belüli elhelyezését a temető tulajdonosa, aki egyben a temető üzemeltetője is, jelöli ki. 

A temetési hely feletti rendelkezési jog megváltása, a rendelkezési jog időtartama

9. §

(1) A temetési hely feletti rendelkezési jog megváltása az elhalálozás, illetve a temetés bejelentésének sorrendjében történik.

(2) A temetési hely feletti rendelkezési jog időtartama:

- egyes sírhely esetén 25 év, illetve az utolsó koporsós betemetés, illetve rátemetés napjától    számított 25 év,


- kettős sírhely esetén az utolsó koporsós betemetés napjától számított 25 év,


- sírbolt esetén 100 év,


- urnafülke és urnasírhely esetén 10 év,


- urnasírbolt esetén 50 év.

A sírhelyek feletti rendelkezési jog megszerzéséért, valamint újraváltásáért díjat nem kell fizetni. 

(3) A rendelkezési jogot a temetési helyre történő első temetéstől kell számítani.

(4) Ha a használati idő leteltét követően - a sírhelyre, sírboltra, egyéb temetkezési helyekre - egy éven belül ismételten nem jelentenek be igényt, úgy  az üzemeltető jogosult azt minden kártérítési igény nélkül újból felhasználni.

A temető infrastrukturális létesítményei

10.§

(1) Az Önkormányzat a tulajdonában álló köztemetőkben az alábbi infrastrukturális feltételeket biztosítja:

a) utat, gépjármű várakozóhelyet,

b) az előírásoknak (Vhr.5.§.) megfelelő ravatalozót,

c) a ravatalasztal hűtését,

d) a temető bekerítését, illetve élősövénnyel való lehatárolását,

e) a vízvételi lehetőséget, illemhelyet,

f) a temető területének parkosítását, az utak sorfásítását, 

g) hulladéktárolót.

(2) Építmények, közművek, egyéb tárgyi és infrastrukturális feltételek jegyzékét a 3.sz. melléklet tartalmazza.

Temetkezési szolgáltatások

11.§

A köztemetőkben temetési szolgáltatásokat végző vállalkozók tevékenységének összehangolásáról az üzemeltető gondoskodik.

Nyilvántartások vezetése

12.§.

(1) A temetőben az üzemeltető nyilvántartó könyvet vezet. A nyilvántartó könyvbe az eltemettető, a temetési hely felett rendelkezni jogosult személy, és a nyomozó hatóság tekinthet bele.

(2) A temetőtérképet a temető nyilvántartó könyvvel összhangban az üzemeltető köteles vezetni. A temetési rend megváltoztatása (sírok átminősítése) csak a jegyző engedélyével történhet a térkép módosításával. A temető dokumentációkat a temető kiürítésének elrendeléséig az üzemeltetőnek meg kell őriznie.

(3) A temető térképet a temető bejáratánál ki kell függeszteni.

A temető üzemeltetése

13.§.

(1) Az üzemeltető tevékenysége során a temetőt látogatók kegyeleti érzéseit nem sértheti, zajkeltéssel a szertartásokat nem zavarhatja.

(2) A temetőben lévő síremléket, sírjelet felállítani és bontani csak az üzemeltető részére történt előzetes bejelentés után lehet. Felállítást és bontást szakirányú végzettséggel rendelkező személy végezhet.

(3) A temető területéről sírkövet, síremléket, fejfát – vagyonvédelmi okokból – csak a temető üzemeltetőjének történt előzetes bejelentés után szabad kivinni.

(4) A temetői munkák – különösen rátemetés, exhumálás, áthelyezés – során talált értéktárgyakról – ékszer, nemesfémből készített protézis - , és a megtalálás körülményeiről az üzemeltető jegyzőkönyvet köteles felvenni.

(5) A talált értékek biztonságos megőrzéséről az üzemeltető gondoskodik a jogosultnak történő átadásig.

(5) A temetőben vállalkozásszerűen munkát végzők által fizetendő temető fenntartási hozzájárulás mértékére, valamint a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjak fajtását és mértékét a rendelet 2.sz.mellékletének b.) és c.) pontjai tartalmazzák.

A temetői munkák

14.§

(1) Az érintettek a sírok gondozását, gondoztatását, a temetési hely növénnyel való beültetését, díszítését szabad belátásuk szerint végezhetik. A fák ültetésére a szabályzat az irányadó.

(2) Az (1) bekezdésen túli minden temetői tevékenységet be kell jelenteni a temető üzemeltetőjének.

(3) Az üzemeltető előzetes engedélyével végezhető a maradandó anyagú díszítés (keret, fedlap és állított síremlék) elhelyezése és megváltoztatása.

(4) A (3) bekezdésben előírt engedély hiánya vagy az engedélytől való eltérés esetén a temető üzemeltetője

a) a sírhely felett rendelkezni jogosultat megfelelő határidő kitűzésével felhívja a sérelmes állapot megszűntetésére,

b) a felhívás eredménytelensége esetén indítványozza a tulajdonosnak a sírhely felett rendelkezni jogosult felelősségre vonását.

15.§

(1) Az egyes sírhelyek díszítését szolgáló tárgyak (virág, koszorú stb.) eltávolítását csak a sírhely felett rendelkezni jogosult vagy megbízottja végezheti.

(2) A temetkezési hely gondozása a temetkezési hely feletti rendelkezési jogosultsággal rendelkező feladata.

(3) A sírokról lekerülő hulladékot csak az erre a célra kijelölt helyen szabad elhelyezni.

(4) A sírhelyek építésével (bontásával) járó törmelék és hulladék - az építkezés befejezését követő három napon belüli - elszállítása az építtető feladata.

(5) Az önkormányzat a temetési hely felett rendelkezni jogosultat a biztonságos használatot veszélyeztető sírjel, vagy a sírbolt helyreállítására köteles felhívni. A felhívást – a temetési hely megjelölésével – a temető hirdetőtábláján és a parcella sarkán 90 napra ki függeszti, és a felhívás közlését a rendelkezésre jogosult ismert lakcímén is megkísérli.

(6) Amennyiben a sírjel felett rendelkezni jogosult a felhívás ellenére a sírjelet nem állítja helyre és az életet is fenyegető közvetlen veszély áll fenn, akkor a közvetlen veszélyt a rendelkezni jogosult költségére a temető tulajdonosa szünteti meg.

(7) A 8 hónapnál régebben szétszedett és össze nem rakott síremlékeket lebonthatja, és elszállíthatja. A lebontás és elszállítás költségei a tulajdonost terhelik.

(8) A sírjel, vagy sírbolt helyreállításáig a temetési helyre további temetkezés nem történhet.

A temető használatának rendje

16.§

(1) A temetőkről és a temetkezési helyek elhelyezkedéséről az üzemeltető térképet készít, amelyen folyamatosan fel kell tüntetni a szabad és betelt sírhelyeket. A térképet és módosítását a körjegyző hagyja jóvá, amelyet a temető nyilvántartó könyvvel együtt az üzemeltető köteles vezetni és megőrizni a temető kiürítésének elrendeléséig.
(2) Az üzemeltető a temetőt látogatók tájékoztatását a temető bejáratánál elhelyezett táblán köteles elvégezni.
(3) A temetőbe való belépés, a hulladék hulladéktárolóban történő elhelyezése és az öntözővíz használata díjtalan.
17.§

(1) Tilos

a) a temetőkben és azok közvetlen környezetében minden olyan magatartás, amely a kegyeleti érzést és a szertartások rendjét sérti, valamint a látogatókat megbotránkoztatja,

b) a sírok, sírjelek és egyéb kegyeleti tárgyak beszennyezése, jogosulatlan áthelyezése, vagy eltávolítása, közízlést sértő síremlék, továbbá virágtartók, díszítések és feliratok elhelyezése,

c) a temető területéről - a sírhely felett rendelkezni jogosult kivételével - a sírok díszítésére szolgáló bármilyen tárgy kivitele,

d) a temetőben virágot vagy bármi más tárgyat árusítani,

e) a temető területére kutyát - a vakvezető és a temető őrzésében résztvevő kutya kivételével - bevinni,

f) a sírhelyek környékét felásni, a talajt elhordani vagy sírfeltöltésre használni,

g) a sírhelyek, sírbolthelyek, urna temetőhelyek bekerítése, padok és ülőalkalmatosságok építése,

h) a temetőben, temető kerítésen reklámot, hirdetést elhelyezni.

i)  az üzemeltető előzetes hozzájárulása nélkül a temetőbe építőanyagot beszállítani, építési vagy bontási munkát megkezdeni, a bontási anyagot elszállítani.

j)  hulladék, koszorú, és virágmaradvány temetőben történő égetése,

k) hulladékot-, koszorú és virágmaradványt a kijelölt lerakóhelyen kívül egyéb helyen lerakni.

l) a sírokat és a temető infrastrukturális berendezéseit megrongálni. 

(2) Személy és tehergépkocsival, vagy más járművel a temető területére behajtani, sírjelet be- és kiszállítani csak az üzemeltető külön engedélyével szabad. A mozgássérült jogosult a temetőbe való behajtásra. Az egészségi állapotuk vagy életkoruk miatt mozgásukban korlátozott személyek pedig a temető üzemeltetőjének írásos engedélye alapján a temetőben kiépített utakat gépjárművel ingyenesen használhatják.

(3) A temetőben biztosított illemhelyet a temetőlátogatók és a temetőben vállalkozási tevékenységet folytatók díjtalanul használhatják.

(4) A temetőben tűzveszélyes tevékenységet végezni csak a tűzvédelmi előírások betartásával szabad. Avart, elszáradt koszorú és virágmaradványt elégetni nem szabad.

(4) Tizenkét  éven aluli gyermek a temető területén csak felnőtt felügyelete mellett tartózkodhat.

(5) A nyitva tartási idő alatt bárki korlátozás nélkül látogathatja a temetőt, a sírokat gondozhatja.

A temető nyitva tartása

18.§

(1) A temetők nyitvatartási ideje

	Nyári időszámítás esetén
	6 - 20 óráig

	Téli időszámítás esetén
	7 - 18 óráig


Ettől a nyitvatartási időtől a temető üzemeltetője indokolt esetben eltérhet, a napi nyitva tartási időt meghosszabbíthatja.

(2) A temetőből a nyitvatartási idő leteltéig külön felszólítás nélkül el kell távozni.

(3) Minden temetőkaput az (1) bekezdésben írt időn túl zárva kell tartani.

Egyéb rendelkezések

19.§

(1) A köztemetők park jellegét meg kell őrizni.

(2) A megszüntetendő temetők területén a tulajdonos kegyeleti parkot létesíthet, melynek megtervezése és a létesítés fedezetének biztosítása is feladatai közé tartozik.

20.§

A kiürítés folytán megüresedett temetési helyek térítés nélkül kerülnek vissza a temető tulajdonosának birtokába. A kiürített temető vagy temetőrész újratemetés céljából megnyitható.

21.§

A panasz ügyintézése az üzemeltető feladata.

Szabálysértési rendelkezések

22.§

(1) Aki ezen rendelet  14.§ (4) bekezdés b./pontjában, 15.§ (3) és (4) bekezdésében,  és a 17.§ (1)-(2) és (4)  bekezdéseiben foglalt rendelkezés bármelyikét megszegi és a cselekmény más jogszabályba nem ütközik, szabálysértést követ el, 30.000 Ft-ig terjedő pénzbírsággal sújtható.

(2) A szabálysértési eljárás lefolytatására az általános hatásköri és illetékességi szabályok az irányadók.

(3) Helyszínbírságolásra   a körjegyző által feljogosított Körjegyzőség dolgozói jogosultak.

Záró rendelkezések

23.§

(1) Ez a rendelet 2008.október  9. napjával lép hatályba.

(2) Az itt nem szabályozott kérdésekben a temetőkről és a temetkezésről szóló jogszabályokba és végrehajtási rendeleteibe foglalt rendelkezéseket kell alkalmazni.

(3) E rendelet rendelkezéseit kell alkalmazni a folyamatban levő ügyekben is, amennyiben az ügyfélre nézve kedvezőbb.

(4) A rendelet kihirdetéséről a körjegyző gondoskodik a helyben szokásos módon, hirdetőtáblára történő kifüggesztéssel.

5.3. Farkas László polgármester költségátalányának megállapítása
Előadó: Szekeres Zoltán Ügyrendi Bizottság elnöke

Farkas László polgármester bejelenti a személyes érintettségét, az ülés vezetését, mivel az ülésen az alpolgármester nincsen jelen, az Ügyrendi Bizottság elnökének átadja.

Farkas László polgármester bejelenti a személyes érintettségét, valamint azt, hogy a szavazás során tartózkodni fog.

Szekeres Zoltán:

A Képviselő-testület a 75/2008./VIII.1./kt.határozatával megállapította Farkas László polgármester illetményét 2008.év január hó 1.napjától kezdődően 258.953.- Ft/hó összegben. 
A képviselő-testület a 18/2007./II.28./kt.határozatával Farkas László polgármester költségátalányát a részére megállapított illetményének 30 %ában állapította meg. Mivel az illetmény újra megállapításra került, így a költségátalány mértékét is javasolja a meghatározott mértékben, 77.686.- Ft/hó összegben megállapítani visszamenőleg 2008. január hó 1.napjától kezdődően.
A képviselő-testület tagjai az Ügyrendi Bizottság előterjesztését a költségtérítés mértékének megállapításáról megismerte, megtárgyalta, azt elfogadja.

A képviselő-testület 4 igen szavazattal, 1 tartózkodással, ellenszavazat és tartózkodás nélkül meghozta az alábbi határozatát:

87/2008./X.9./kt.határozata:

Vörs Község Önkormányzatának Képviselő-testülete Farkas László főállású polgármester költségátalányát a részére megállapított illetmény 30 %-ában, azaz 77.686.- Ft/hó összegben állaptja meg visszamenőleg 2008.év január hó 1.napjától kezdődően.
Határidő: azonnal

Felelős: Szekeres Zoltán Ügyrendi Bizottság elnöke

Szekeres Zoltán Ügyrendi Bizottság elnöke az ülés vezetését visszaadja Farkas László polgármester részrée.
5.4. Vörs belterület 201/11.hrsz.-ú ingatlan Bodor Lászlóné részére történő értékesítése
Előadó: Farkas László polgármester

(Az írásos előterjesztés jelen jkv. mellékletét képezi.)

Farkas László:
A testület a 2008. augusztus 1-jén tartott ülésén tárgyalt Bodor Lászlóné Vörs, Dózsa György u.27.sz. alatti lakos kérelmét, amelyben kérelmezte, hogy megszeretné vásárolni a Vörs, belterölet 201/11 hrsz-u, 1177 m2 nagyságú ingatlant. A testület akkor a 72/2008./VIII.1./kt.határozatában döntött arról, hogy fenti területet a kérelmező részére értékesíti, és felkérte a polgármestert, hogy az értékelést készíttesse el. Az értékbecslést a Körjegyzőség dolgozója elkészítette, és az ingatlanvagyonkateszter szerinti nyilvántartási értéket, 235.000.- Ft-ot jóváhagyta. Az értékelésnél figyelembe vet szempontokat, az írásos előterjesztés tartalmazza.
A képviselő-testület tagjai az előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

88/2008./X.9./kt.határozat:
Vörs Község Önkormányzatának Képviselő-testülete a 72/2008./VIII.1./kt.határozatában foglaltakra figyelemmel, az eladási szándékát a Vörs belterület 201/11.hrsz.-ú, 1177 m2 nagyságú, “beépítetlen” terület megjelölésű ingatlan vonatkozásában megerősíti, és a fenti határozat a.) pontjában meghatározottaknak megfelelően Bodor Lászlóné Vörs, Dózsa György u.27.sz. alatti lakos részére  235.000.- Ft  összegért értékesíti. A határozat b.) pontja alapján az adásvételi szerződés megkötésével kapcsolatos költségeket a vevő viseli, a polgármestert az adásvételi szerződés megkötésére felhatalmazza.

Határidő: azonnal

Felelős: Farkas László polgármester

5.5. Farkas László polgármester észrevételei
Farkas László:

1.) A képviselő-testület 71/2008./VIII.1./kt.határozatának megfelelően továbbra is kéri, a pénzügyet, hogy mutassa ki, hogy a kistérség a bejáró tanulók után 1 főre levetítve mennyi támogatást ad át a gesztor önkormányzat részére, valamint ez milyen formában kerül felhasználásra.

2.) A Körjegyzőség feladatellátásra esetenként igénybe veszi a tikosi Falugondnoki szolgálat gépjárművét. Felhívja a Körjegyzőség figyelmét, hogy csak rendkívüli esetben vegyék igénybe, a költségek csökkentése végett a dolgozók ügyintézésre a saját gépjárművüket használják, és a jogszabály szerinti belföldi kiküldetési költségek kerüljenek elszámolásra a részükre. 

3.) A Körjegyzőség épületében lévő Házasságkötő terem, Tanács terem, valamint a mosdók és a folyósó  fűtése legyenek  alapra állítva, temperálva legyen csak levegő, hogy a fűtési költségek csökkenjenek.

5.6. Zárt ülés elrendelése

A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el. 

k.m.f.t.

Farkas László









Török Csilla
polgármester

